ஒவ்வொரு ஆண்டும் ஆடி மாதம் திருவிழா பதினைந்து நாட்கள் தொடர்ந்து நடைபெறும். நான்காவது வியாழக்கிழமை முக்கிய திருவிழா ஆகும். அப்பொழுது கோவில் வண்ணமயமான மின்ஒளி விளக்குகளால் அலங்கரிக்கப்படும். ஊர் பொது மக்கள் அனைவரும் திருவிழா காலங்களில் அசைவம் சாப்பிடுவதை தவிர்த்துவிடுவர். காப்பு கட்டப்பட்டதால் வெளியூர் செல்வதை தவிர்த்துவிடுவர். 

மாரியம்மன் பண்டிகை வெண்ணந்தூரில் பெரிய மாரியம்மன், சின்ன மாரியம்மன், பூபதி மாரியம்மன், செல்வ மாரியம்மன் ஆலையங்களில் ஒன்றாக நடைபெறும். இத் திருவிழாவுடன் சேர்த்து அருள்மிகு ஸ்ரீ முத்துக்குமரசாமி முருகன் பண்டிகை கொண்டாடப்படும்.

ஊர் எல்லையில் உள்ள காவல் தெய்வம் சக்தியை குதிரையின் மேல் அழைத்து வரும் நிகழ்வு ஆகும்.
முதிர்ந்த வேப்ப மரத்தின் மூன்று கிளைகள் அமைந்த கிளை கம்பத்திற்கு தேர்வு செய்யப்படும். கிளையை வெட்டி எடுப்பதற்கு முன் அந்த வேப்ப மரத்திற்கு பூஜை செய்யப்படும். மூன்று கிளைகள் அமைந்த கம்பத்தை செதுக்கி அதன் மரபட்டையை எடுப்பர். சமன் செய்யப்பட்ட கம்பத்தின் மூன்று கிளைகளை மேல்நோக்கி கூராக்கப்படும். கம்பத்தின் முன்பக்க தண்டுப்பகுதியில் கைகூப்பி வணங்குவது போல ஒரு சிற்பம் செதுக்கப்படும். இது சிவனை குறிக்கும். ஊர் பொது கிணற்றில் ஊரவைத்துு பின் கம்பத்திற்கு மஞ்சள் பூசி பொட்டு வைத்து பூ மாலை அணிவித்து மரியாதை செலுத்தி பூஜை செய்யப்படும். இக்கம்பத்தை ஒரு குறிப்பிட்ட சமுகத்தினர் எடுத்து ஊரை சுற்றி கோவிலுக்கு ஆடி வருவர்.

அமைவிடம்
தெய்வங்கள்
வான்வழி
மாரியம்மன் பண்டிகை